Hei jäsenet!

- Terveydenhoitajaliiton jäsenmaksut tulevat muuttumaan niillä, jotka maksavat jäsenmaksunsa itse (työnantaja ei veloita palkasta). Kaikilta itse maksavilta jäseniltä tullaan perimään jäsenmaksua 1,3% palkasta, ei enää tiettyä summaa per vuosi. Terveydenhoitajaliiton sivuille on tulossa laskuri, jolla voit laskea jäsenmaksusi suuruuden. Vuorotyötä tekevät ja Terveydenhoitajaliittoon kuuluvat, muistakaa että jäsenmaksun suuruus lasketaan peruspalkasta (lisiä ei huomioida).

- Terveydenhoitajaliittoon on valittu uusi tiedottaja Tiina Raivio, joka aloittaa työt joulukuun alussa.

- Terveydenhoitajapäiville lähtevään ilmaiseen linja-autokuljetukseen ilmoittautuminen alkaa. Ilmoittautumiset viimeistään 15.1.2012 sihteeri Sanna Kolehmaiselle (sanna\_kolehmainen@hotmail.com). Terveydenhoitajapäivät järjestetään 16.-17.2.2012 Helsingissä Marina Congress Centerissä. Liiton ulkopuolisille linja-autokuljetus maksaa 10€/suunta.

- Yhdistyksellämme on haettavissa yksi sadan euron suuruinen koulutusstipendi. Vapaamuotoiset hakemukset tulee toimittaa sihteerillemme (sanna\_kolehmainen@hotmail.com) vuoden loppuun mennessä.

- Terveydenhoitajaliitto valmistelee kirjettä kaikille kunnanvaltuustoille koskien uutta asetusta.

- Liiton sivuilta löytyy nykyään sähköinen liittymislomake uusille jäsenille. Lomakkeella voi ilmoittaa myös maksutavan muutoksen tai työnantajan vaihdoksen. Muista muutoksista voi ilmoittaa jäsensivuilta löytyvällä muutoslomakkeella.

- Terveydenhoitajaliiton jäsenkorttia näyttämällä saa Vuorelan Kunnonpaikasta alennusta (Ktn:n etu).

Terveisin Natalia Hiltunen, tiedottaja